Pärnu oli avamängus alistanud Moldova esindaja Anenii Noi 2:0 ja läks ka kohtumist Vllaznia vastu Anastassia-Grazõna Stšerbatšenia 12. minuti väravast juhtima, vahendab Soccernet.ee.

Poolajaks oli seis 1:1 ja teisel kolmveerandtunnil vormistasid albaanlannad kindla võidu.

Avamängu võõrustajamaa Bosnia esindajale SFK 2000 koguni 0:5 kaotanud Vllaznia tõusis seega Pärnuga võrdsete punktide peale. Pärnu lõpetab alagrupiturniiri esmaspäeval Bosnia meistri vastu.

Meistrite liiga 1/16-finaali pääsevad valikgruppide võitjad ning lisaks kümne grupi peale kokku kaks parimat teise koha omanikku.